
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση αποφάσεων Προέδρου Βουλής κατανομής θέ¬ 
σεων με σχέση εργασίας ιδιωτικού δικαίου αόριστου χρό¬ 
νου κατά κατηγορίες ειδικοτήτων και καθορισμός προσό¬ 


ντων . 1 

Μεταβίβαση Αρμοδιοτήτων Αναπληρωτή Υπουργού Εθνικής 
Άμυνας Στάθη Γιώτα στους Αρχηγούς των Γενικών Επι¬ 
τελείων των Κλάδων των Ενόπλων Δυνάμεων. 2 

Καθορισμός αποδοχών της θέσης του Υποδιοικητή της Υπη¬ 
ρεσίας Πολιτικής Αεροπορίας. 3 


Συμπλήρωση της 12363/80 απόφασης «περί καθορισμού 
αποδοχών του επί σχέσει εργασίας ιδιωτικού δικαίου αορί¬ 
στου και ορισμένου χρόνου μισθωτών του Δημοσίου, 
ΝΠΔΔ και ΟΤΑ, περί των οποίων η παρ. 1 του άρθρου 5 


του Ν.Δ. 1198/72», (ΦΕΚ 568/Β/80) . 4 

Σύσταση Γνωμοδοτικού Συμβουλίου του Υπουργείου Υγείας, 
Πρόνοιας και Κοινωνικών Ασφαλίσεων. 5 

Διορισμός μελών της Εφορείας των Γενικών Αρχείων του 
Κράτους (Γ.Α.Κ.). 6 

Διορισμός τακτικών και αναπληρωματικών μελών των επι¬ 
τροπών φύλαξης και ελέγχου μητρών και αντιπαραβολής 
κερδιζόντων δελτίων ΠΡΟ-ΠΟ .. 7 

Πρόσληψη προσωπικού για κάλυψη πρόσκαιρων αναγκών του 
ΟΠΕ και προσδιορισμός προσόντων κατά τομέα δραστη¬ 
ριότητας . 8 

Καθορισμός αντιστοιχίας Γραφείων Συμβούλων και ακολού¬ 
θων Οικονομικών Υποθέσεων των Υπηρεσιών Εξωτερικού 
του Υπουργείου Εμπορίου. 9 

Σύμβαση μίσθωσης έργου δημοσιογράφων στο Βιοτεχνικό 
Επιμελητήριο Πειραιώς .10 

Συμπλήρωση της Ε4/2033 απόφασης του Υπουργού Εμπο¬ 
ρίου .11 

Πρόσληψη προσωπικού με σχέση εργασίας ιδιωτ. δικαίου ορι¬ 
σμένου χρόνου στο Επιμελητήριο Λέσβου.12 

Τροποποίηση της απόφασης ΥΠΑ/Δ3/Γ/28771/10.027/ 
30.8.88 «περί πτήσεων αεροσκαφών εξαιρουμένων της 
υποχρεώσεως καταβολής τέλους διαδρομής».13 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 6320 (1) 

Τροποποίηση αποφάσεων Προέδρου Βουλής κατανομής θέσεων 

με σχέση εργασίας ιδιωτικού δικαίου αόριστου χρόνου κατά 

κατηγορίες ειδικοτήτων και καθορισμός προσόντων. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΒΟΥΛΗΣ 
Έχοντας υπόψη: 

1. Τις διατάξεις του άρθρου 65 παρ. 5 του Συντάγματος. 

2. Τις διατάξεις του άρθρου 163 παρ. 1 και 2 του κώδικα κα¬ 
νονισμού εργασιών της Βουλής (μέρος κοινοβουλευτικό, ΦΕΚ 
106/Α/24.6.87). 

3. Τις αποφάσεις του Προέδρου της Βουλής: 

α) 3021/2255/10.7.87 (ΦΕΚ 364/Β/87), κατά το μέρος 
που αφορά την κατανομή με τις παρ. 1.2. και 1.3., μίας (1) θέ¬ 
σης στην ειδικότητα ηλεκτρονικού Η/Υ συστημάτων και τεσσά¬ 
ρων (4) στην ειδικότητα χειριστών Η/Υ και 

β) 228/90/15.1.88 (ΦΕΚ 51/Β/2.2.88), κατά το μέρος 
που αφορά την κατανομή, με την παρ. 1.2., μίας (1) θέσης στην 
ειδικότητα φωτοστοιχειοθέτη. 

4. Τις διατάξεις του άρθρου 29 του υπηρεσιακού κανονισμού 
της Βουλής (μέρος β’ - προσωπικό), σε συνδυασμό με την 14/ 
10/5.1.82 απόφαση του Προέδρου της Βουλής «μεταβίβαση αρ¬ 
μοδιοτήτων στο γενικό γραμματέα κ.λπ.» (ΦΕΚ 11 /Β/82) 
όπως τροποποιήθηκε και συμπληρώθηκε με τις όμοιες 6447/ 
4664/18.11.85 (ΦΕΚ 693/Β/85), 677/461/28.1.88, 
(ΦΕΚ 72/Β/88) και 3556/2632/29.6.88 (ΦΕΚ 443/Β/88) 
αποφάσεις. 

5. Την από 14.11.88 υπηρεσιακή εισήγηση, που μας υποβλή¬ 
θηκε, για τον επανακαθορισμό κατά ειδικότητες, έξι (6) θέσεων 
της διεύθυνσης μηχανογράφησης, προκειμένου να αντιμετωπι¬ 
στούν οι πιεστικές ανάγκες για την επεξεργασία κειμένων των 
επισήμων πρακτικών και των σχεδίων νόμων, αποφασίζουμε: 

1. Τροποποιούμε, ενόψει των υφισταμένων υπηρεσιακών ανα¬ 
γκών της διεύθυνσης μηχανογράφησης, τις αποφάσεις του Προέ¬ 
δρου της Βουλής 3021/2255/10.7.87 (ΦΕΚ 364/Β/87) και 
228/90/15.1.88, (ΦΕΚ 51/Β/88), κατά το μέρος που, με τις 
παραγράφους 1.2,1.3 και 1.2. αντίστοιχα, κατανεμήθηκαν έξι 
(6) κενές οργανικές θέσεις από τις είκοσι τέσσερις (24) που προ- 
βλέπονται στο άρθρο 163 του κοινοβουλευτικού μέρους του κανο¬ 
νισμού της Βουλής με σχέση εργασίας ιδιωτικού δικαίου αορίστου 
χρόνου, στις ειδικότητες ηλεκτρονικού Η/Υ συστημάτων μία (1), 
χειριστών Η/Υ τέσσερις (4) και φωτοστοιχειοθέτη μία (1) και τις 
ανακατανέμουμε στην ειδικότητα των χειριστών εισαγωγής στοι¬ 
χείων της παρ. 1,4 της πρώτης προαναφερόμενης απόφασης. 

2. Ως προς τα προσόντα για το διορισμό στις θέσεις αυτές 
εφαρμόζονται οι ορισμοί της παρ. 1.4.1. της 3021/2255/ 

10.7.87 (364/Β/87) απόφασης του Προέδρου της Βουλής, 
όπως τροποποιήθηκαν με την παρ. 2 της 5541/4092/ 

22.12.87 (ΦΕΚ 765/Β/87) όμοιας. 

3. Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 16 Νοεμβρίου 1988 

Ο Γενικός Γραμματέας 
ΚΩΣΤΑΣ Ε. ΜΠΕΗΣ 

-♦- 

Αριθ. Σ. 2239 (2) 

Μεταβίβαση Αρμοδιοτήτων Αναπληρωτή Υπουργού Εθνικής 
Άμυνας Στάθη Γιώτα στους Αρχηγούς των Γενικών Επιτε¬ 
λείων των Κλάδων των Ενόπλων Δυνάμεων. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΘΝΙΚΗΣ ΑΜΥΝΑΣ 


Έχοντας υπόψη: 

α. Την παραγρ. 1 του άρθρου 29 του Ν. 1558/85 «Κυβέρ¬ 
νηση και Κυβερνητικά Όργανα (ΦΕΚ Α' 137). 

β. Τη με αριθ. Πΐ 1338α από 30.9.87 Απόφαση του Πρωθυ¬ 
πουργού «Για ανάθεση αρμοδιοτήτων ΤΕΘΑ στον Αναπληρωτή 
Υπουργό Εθνικής Άμυνας Στάθη Γιώτα», αποφασίζουμε: 

Άρθρο 1 

Μεταβιβάζουμε στους Αρχηγούς ΓΕΣ, ΓΕΝ και ΓΕΑ την αρ¬ 
μοδιότητα συγκρότησης τεχνικών συμβουλίων έργων Ενόπλων 
Δυνάμεων (Ν. 1418/84, ΠΔ 609/85, ΠΔ 378/87 Άρθρο 5). 

Άρθρο 2 

Το Άρθρο (2) της Απόφασης Φ. 010/4/372771/Σ. 854/ 
12.4.88/ΓΕΕΘΑ/Δ/ΝΣΗ ΑΝΘΡΩΠΙΝΟΥ ΔΥΝΑΜΙΚΟΥ/ 
ΙΙΙ/Α που δημοσιεύθηκε στο υπ’ αριθ. 269 ΦΕΚ Τεύχος Β' της 
4.5.88 καταργείται. 


Άρθρο 3 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 27 Οκτωβρίου 1988 


Ο ΑΝΑΠΛΗΡΩΤΉΣ ΥΠΟΥΡΓΟΣ 

ΣΤΑΘΗΣ ΓΙΩΤΑΣ 


Αριθ. 103442/3941 (3) 

Καθορισμός αποδοχών της θέσης του Υποδιοικητή της Υπηρε¬ 
σίας Πολιτικής Αεροπορίας. 


Ο ΠΡΩΘΥΠΟΥΡΓΟΣ ΚΑΙ 
ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

• 1. Το Ν.Δ. 714/70, άρθρο 12 παρ. 4, «περί ιδρύσεως Δ/ 
νσεως Εναερίων Μεταφορών παρά τω Υπουργείου Συγκοινωνιών 
και Οργανώσεως της Υπηρεσίας Πολιτικής Αεροπορίας» όπως 
τροποποιήθηκε με το Ν. 1340/83. 

2. Το Π.Δ. 647/81, άρθρο 2 «περί του Οργανισμού της Υπη¬ 
ρεσίας Πολιτικής Αεροπορίας». 

3. Το Ν. 1256/82 (άρθρο 6 παρ. 1), όπως τροποποιήθηκε με 
το Ν. 1326/83 «για την πολυθεσία, την πολυαπασχόληση και 
την καθιέρωση ανωτάτου ορίου απολαβών στο Δημόσιο Τομέα 
κ.λπ.». 

4. Τα Π.Δ. από 4.12.87 (ΦΕΚ 252/Γ/4.12.87) με το οποίο 
ανανεώθηκε η θητεία για μια τριετία του Υποδιοικητή της Υπη¬ 
ρεσίας Πολιτικής Αεροπορίας. 

5. Το γεγονός ότι οι αποδοχές των Υποδιοικητών που υπηρέ¬ 
τησαν από το 1970 μέχρι σήμερα είχαν καθοριστεί ονομαστικά 
και ουδέποτε μέχρι σήμερα έχουν καθοριστεί οι αποδοχές της θέ¬ 
σης του Υπ/τή της ΥΠΑ. 


6. Την αρ. 6474/30.6.88 (ΦΕΚ 451/Β/88) απόφαση του 
Πρωθυπουργού και του Υπουργού Οικονομικών. 

7. Την ανάγκη καθορισμού σύμφωνα με τα παραπάνω, των 
αποδοχών του Υποδιοικητή της ΥΠΑ, αποφασίζουμε: 

1. Καθορίζουμε τις συνολικές αποδοχές του Υποδιοικητή της 
ΥΠΑ σε ποσοστό 90% επί των αποδοχών της θέσης του Διοικητή 
της Υπηρεσίας Πολιτικής Αεροπορίας, όπως έχουν καθοριστεί με 
την αρ. 126845/3711/26.11.86 απόφαση, δηλ. σε εκατόν 
τριάντα πέντε χιλιάδες (135.000) δρχ. 

2. Εκτός των παραπάνω αποδοχών καταβάλλεται ΑΤΑ και τα 
επιδόματα εορτών Χριστουγέννων, εορτών Πάσχα και Άδειας, 
χωρίς καμιά άλλη αποζημίωση με τη μορφή άλλου επιδόματος ή 
πρόσθετης αμοιβής. 

3. Η παρούσα να δημοσιευτεί στην Εφημερίδα της Κυβερνή- 
σεως. 

Αθήνα, 16 Νοεμβρίου 1988 

Ο ΠΡΩΘΥΠΟΥΡΓΟΣ 

ΑΝΔΡΕΑΣ ΠΑΠΑΠΑΝΔΡΕΟΥ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΗΛΙΑΣ ΠΑΠΑΗΛΙΑΣ « ΓΙΩΡΓΟΣ ΠΕΤΣΟΣ 

-♦- 

Αριθ. 18124 (4) 

Συμπλήρωση της 12363/80 απόφασης «περί καθορισμού απο¬ 
δοχών του επί σχέσει εργασίας ιδιωτικού δικαίου αορίστου και 
ορισμένου χρόνου μισθωτών του Δημοσίου, ΝΠΔΔ και ΟΤΑ, 
περί των οποίων η παρ. 1 του άρθρου 5 του Ν.Δ. 1198/72», 
(ΦΕΚ 568/Β/80). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις: α) του άρθρου 5 παρ. 1 του Ν.Δ. 1198/72 
«περί του τρόπου ρυθμίσεως των όρων αμοιβής και εργασίας του 
με σχέση εργασίας ιδιωτικού δικαίου προσωπικού του Δημοσίου, 
των ΝΠΔΔ και ΟΤΑ και τροποποιήσεως διατάξεων της περί συλ¬ 
λογικών συμβάσεων εργασίας εργατικής νομοθεσίας» (ΦΕΚ 
109/Α/72). 

2. Τη σύμφωνη γνώμη του Υπουργείου Εθνικής Οικονομίας 
και του Γενικού Λογιστηρίου του Κράτους, που διατυπώθηκε με 
τα αριθ. Α 8612/Δ 544/19.5.88 και 36494/11734/24.5.88 
έγγραφα αντίστοιχα. 

3. Σχετική γνωμοδότηση του κατά το άρθρο 6 παρ. 1 του Ν.Δ. 
1198/72 Τμήματος Αμοιβής και Όρων Εργασίας εργαζομένων 
εις τον Δημόσιο Τομέα του Ανωτάτου Συμβουλίου Εργασίας, που 
πάρθηκε κατά τη συνεδρίασή του της 7.9.88, την οποία δεχόμα¬ 
στε. 

4. Το γεγονός ότι υπάρχει αδυναμία υπογραφής Ειδικής Συλ¬ 
λογικής Συμβάσεως Εργασίας για το προσωπικό που αφορά η 
απόφαση αυτή. 

5. Την απόφαση του Πρωθυπουργού και του Υπουργού Οικο¬ 
νομικών αριθ. 6474/451/30.6.88 «περί αναθέσεως αρμοδιοτή¬ 
των στον Υφυπουργό των Οικονομικών», αποφασίζουμε: 

1. Συμπληρώνουμε τη 12363/80 κοινή Υπουργική Απόφαση 
«περί καθορισμού αποδοχών των επί σχέσει εργασίας ιδιωτικού 
δικαίου αορίστου και ωρισμένου χρόνου μισθωτών του Δημοσίου, 
Νομικών Προσώπων Δημοσίου Δικαίου (ΝΠΔΔ) και Ο.Τ.Α., 
περί των οποίων η παράγρ. 1 του άρθρου 5 του Ν.Δ. 1198/72» 
(ΦΕΚ 568/Β/80) ως ακολούθως: 

Στην κατηγορία των κατόχων «ΜΑ8ΤΕΚ», όπου αυτή αναφέ- 
ρεται στην παραπάνω απόφαση εντάσσονται και οι κάτοχοι άλ¬ 
λων μεταπτυχιακών τίτλων της ημεδαπής ή αλλοδαπής, οι 
οποίοι είναι ισότιμοι με το ΜΑ5ΤΕΚ. . 

2. Κατά τα λοιπά εξακολουθεί να ισχύει η πιο πάνω συμπλη- 
ρούμενη απόφαση. 

3. Η απόφαση αυτή ισχύει από την ημερομηνία δημοσίευσης 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Νοεμβρίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΡΓΑΣΙΑΣ 

ΗΛ. ΠΑΠΑΗΛΙΑΣ Γ. ΓΕΝΝΗΜΑΤΑΣ 

-♦- 

Αριθ. Α2β/οιχ,5578 ' (5) 

Σύσταση Γνωμοδοτικού Συμβουλίου του Υπουργείου Υγείας, 

Πρόνοιας και Κοινωνικών Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Τις διατάξεις της παραγράφου 4 του άρθρ. 1 του Ν. 1729/87 
(ΦΕΚ 144/7/87 τ.Α), αποφασίζουμε: 

Καθορίζουμε τις αναγκαίες λεπτομέρειες για την εφαρμογή 
της ανωτέρω σχετικής διάταξης, (συγκρότηση, λειτουργία, αρ¬ 
μοδιότητες κλπ. του Γνωμοδοτικού Συμβουλίου) ως ακολού¬ 
θως: 

1. Το προβλεπόμενο από τις διατάξεις της παραγρ. 4 του 
άρθρ. 1 του Ν. 1729/87 Γνωμοδοτικό Συμβούλιο, λειτουργεί 
στην Κεντρική Υπηρεσία του Υπουργείου Υγείας, Πρόνοιας και 
Κοινωνικών Ασφαλίσεων. 

2. Τα μέλη του διορίζονται με τους αναπληρωτές τους. 

3. Ο Πρόεδρος και ο αντιπρόεδρος εκλέγονται κατά την πρώτη 
συνεδρίαση του Συμβουλίου με ψηφοφορία. 

4. Καθήκοντα γραμματέα εκτελεί υπάλληλος του Υπουργείου 
Υγείας, Πρόνοιας και Κοιν. Ασφαλίσεων του Κλάδου Δ.Ε. που θα 
οριστεί μαζί με τον αναπληρωτή του με την απόφαση συγκρότη¬ 
σης του Συμβουλίου. 

5. Κατά τη διάρκεια της θητείας επιτρέπεται η αντικατάσταση 
μέλους μόνο δι’ εύλογη αιτία. 

5,α. Το μέλος του Συμβουλίου που ορίζεται σε αντικατάσταση 
μέλους που παραιτήθηκε ή πέθανε ή εξέπεσε ή απεχώρησε ή αντι- 
καταστάθηκε, θα έχει θητεία ίση με το υπόλοιπο των άλλων με¬ 
λών. 

5. β. Το Συμβούλιο μπορεί να λειτουργήσει με ελλιπή συγκρό¬ 
τηση, όχι όμως πέρα από ένα τρίμηνο και όταν κατά τη διάρκεια 
της λειτουργίας του, μέλη του πέθαναν ή δεν αποδέχθηκαν το διο¬ 
ρισμό τους ή απεχώρησαν για οποιοδήποτε λόγο. 

Στις περιπτώσεις των δύο προηγουμένων εδαφίων (5α. 5β) τα 
λοιπά μέλη πρέπει να επαρκούν ώστε να υπάρχει απαρτία, η 
οποία υπολογίζεται στο σύνολο των μελών του. 

6. Το Γνωμοδοτικό Συμβούλιο βρίσκεται σε απαρτία αν ο 
αριθμός των παρόντων μελών είναι μεγαλύτερος των απάντων. 

Κλήτευση των μελών (τακτικών και αναπληρωματικών), του 
Συμβουλίου δεν απαιτείται όταν έχουν προκαθοριστεί τακτικές 
ημέρες συνεδριάσεων, ή όταν το μέλος έχει δηλώσει από πριν ότι 
κωλύεται να συμμετάσχει ή όταν υπάρχει αντικειμενική αδυναμία 
συμμετοχής του. 

Η κλήτευση, όπου απαιτείται γίνεται από τον Πρόεδρο ή το 
Γραμματέα του Συμβουλίου. 

Η κλήτευση μπορεί να γίνει και με τηλεφώνημα ή τηλεγρά¬ 
φημα. Στις περιπτώσεις αυτές αποδεικνύεται από σχετική σε ει¬ 
δικό βιβλίο σημείωση, η οποία πρέπει να φέρει ημερομηνία και 
υπογραφή του προσώπου που έκανε την κλήτευση. 

7. Τα θέματα εισηγούνται στο Συμβούλιο από τα μέλη αυτού. 
Το Γνωμοδοτικό Συμβούλιο έχει τη δυνατότητα να καλεί εξειδι- 
κευμένα άτομα ή εμπειρογνώμονες, αν αυτό κριθεί αναγκαίο, 
όπως επίσης μπορεί να συστήνει ομάδες εργασίας για μελέτη και 
διαμόρφωση προτάσεων σε εξιδεικευμένα θέματα. 

8. Οι αποφάσεις του Συμβουλίου λαμβάνονται με φανερή ψη¬ 
φοφορία και με την πλειοψηφία των ;παρόντων μελών. 

Σε περίπτωση ισοψηφίας υπερισχύει η ψήφος του Προέ¬ 
δρου. 


9. Οι αποφάσεις του Γνωμοδοτικού Συμβουλίου διατυπώνο¬ 
νται σε πρακτικά και υπογράφονται από τον Πρόεδρο ή τον ανα¬ 
πληρωτή του. 

Καταχωρούνται δε σ’ αυτά και οι γνώμες των μειοψηφούντων 
μελών. 

10. Έργο του Γνωμοδοτικού Συμβουλίου είναι η μελέτη και η 
αξιολόγηση των εισηγήσεων και προτάσεων των φορέων που εκ¬ 
προσωπούνται από τα μέλη τους, καθώς και άλλων κοινωνικών 
ομάδων και ατόμων και οτιδήποτε άλλο που θα μπορούσε να 
βοηθήσει το έργο του Κ.Σ. 

11. Από το Γνωμοδοτικό Συμβούλιο τηρούνται με μέριμνα του 
Γραμματέα τα εξής βιβλία.. 

11.1. Βιβλίο πρωτοκόλλου εισερχομένων και εξερχομένων εγ¬ 
γράφων 

11.2. Βιβλίο πρακτικών των Συνεδριάσεων. 

11.3. Βιβλίο διεκπεραίωσης των εγγράφων που παραδίδονται 
με απόδειξη. 

Τα τηρούμενα βιβλία αριθμούνται και μονογράφονται από τον 
Γραμματέα και θεωρούνται στο τελευταίο φύλλο τους από τον 
Πρόεδρο του Συμβουλίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Νοεμβρίου 1988 

Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 
-♦- 

Αριθ. ΙΣΤ/Φ. 15/706 (6) 

Διορισμός μελών της Εφορείας των Γενικών Αρχείων του Κρά¬ 
τους (Γ.Α.Κ.). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

.Έχοντας υπόψη: 

1. Το Ν. 1558/85 αρ. 24. 

2. Την Κοινή Υπουργική Απόφαση ΣΤ5/44/8.9.1987 (ΦΕΚ 
496/Β/14.9.87) «Περί σύστασης Εφορείας στην Κεντρική Υπη¬ 
ρεσία των Γενικών Αρχείων του Κράτους», αποφασίζουμε: 

1. Διορίζουμε ως μέλη της Εφορείας των Γενικών Αρχείων 
του Κράτους τους παρακάτω: 

α) Γεώργιο Λεονταρίτη, Καθ. Παν. Αθηνών ως τακτικό μέλος 
Βασίλειο Παναγιωτόπουλο, Ερευνητή ΕΙΕ, ως αναπληρωματικό 
μέλος. 

β) Νικόλαο Οικονομίδη, Καθ. Παν. Αθηνών ως τακτικό μέλος 
Χρύσα Μαλτέζου, Καθ. Παν. Κρήτης, ως αναπληρωματικό μέ¬ 
λος. 

γ) Γεώργιο Δερτιλή, Καθ. Παν. Αθηνών, ως τακτικό μέλος 
Θάνο Ερέμη, Καθ. Παν. Αθηνών, ως αναπληρωματικό μέλος. 

δ) Χρήστο Χατζηϊωσήφ, Καθ. Παν. Κρήτης ως τακτικό μέλος 
Όλγα Κατσιαρδή, Καθ. Παν. Αθηνών, ως αναπληρωματικό μέ¬ 
λος. 

ε) Ιωάννη Αλεξανδρόπουλο, Καθ. Παν. Θεσ/νίκης, ως τα¬ 
κτικό μέλος Βασίλειο Δημητριάδη, Καθ. Παν. Κρήτης, ως ανα¬ 
πληρωματικό μέλος. 

στ) Δημήτριο Γκόφα, Καθ. Παν. Αθηνών, ως τακτικό μέλος 
Ελένη Κουτσιμπού, Ειδ. Συνεργ. Παν. Αθηνών, ως αναπλ. μέλος 
και 

ζ) Τον εκάστοτε προϊστάμενο της αρμόδιας για τα Γ.Α.Κ. Δ/ 
νσης ή Τμήματος της Κ.Υ. του ΥΠΕΠΘ ή το νόμιμο αναπλη¬ 
ρωτή του. 

2. Πρόεδρο της Εφορείας των Γ.Α.Κ. ορίζουμε το τακτικό μέ¬ 
λος Γεώργιο Λεονταρίτη με αναπληρωτή του τον Νικ. Οικονο- 
μίδη. 

3. Στις συνεδριάσεις της Εφορείας μετέχει, ως εισηγητής, χω¬ 
ρίς ψήφο, η Προϊσταμένη των Γ.Α.Κ. ΜΑΡΙΑ ΧΑΙΡΕΤΗ ή ο νό¬ 
μιμος αναπληρωτής της. 

4. Γραμματέα της Εφορείας των ΓΑΚ ορίζουμε τη μόνιμη 

υπάλληλο του κλάδου ΠΕ Αρχειοφυλάκων με βαθμό Α' ΚΑΛ¬ 
ΛΙΟΠΗ ΑΝΑΣΤΑΣΙΑΔΟΥ και αναπληρωτή αυτής τη μόνιμη 
υπάλληλο του κλάδου ΠΕ Διοικητικού με βαθμό Β' ΑΝΝΑ ΤΑ- 
ΝΟΤΛΗ. 

5. Η θητεία όλων των μελών της Εφορείας των ΓΑΚ που διο¬ 
ρίζονται με την απόφαση αυτή λήγει στις 31.12.1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Νοεμβρίου 1988 

Ο ΥΠΟΥΡΓΟΣ 

ΓΙΩΡΓΟΣ ΠΑΠΑΝΔΡΕΟΥ 

Αριθ. 29781 (7) 

Διορισμός τακτικών και αναπληρωματικών μελών των επιτρο¬ 
πών φύλαξης και ελέγχου μητρών και αντιπαραβολής κερδι- 
ζόντων δελτίων ΠΡΟ-ΠΟ. 

ΟΙ ΥΠΟΥΡΓΟΙ 

ΕΘΙΜΙΚΗΣ ΑΜΥΝΑΣ, ΕΘΝΙΚΗΣ ΟΙΚΟΝΟΜΙΑΣ, 
ΟΙΚΟΝΟΜΙΚΩΝ, ΕΘΝΙΚΗΣ ΠΑΙΔΕΙΑΣ, 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ, 
ΜΑΚΕΔΟΝΙΑΣ-ΘΡΑΚΗΣ, ΠΟΛΙΤΙΣΜΟΥ ΚΑΙ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΜ. ΕΡΓΩΝ 

Σύμφωνα με τις διατάξεις: 

1. Του Α.Ν. 398/68 «περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

2. Του άρθρου 1 παρ. 2 του Ν.Δ. 391/74 «περί τροποποιή- 
σεως και συμπληρώσεως του Α.Ν. 127/67 κ.λπ.» 

3. Του Ν. 1558/85 «Κυβέρνηση και Κυβερνητικά Όργανα». 

4. Του από 20/27.12.1958 Β.Δ. όπως τροποποιήθηκε και 
συμπληρώθηκε μεταγενέστερα. 

5. Του άρθρου 1 του Π.Δ. 10/16.1.84 «περί λειτουργίας Δελ¬ 
τίου προγνωστικών επί των Ποδοσφαιρικών αγώνων». 

6. Την 596/29.6.88 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Πολιτισμού Θε¬ 
όδωρου Στάθη». 

7. Τη 072.2/7/Γ1564/6.11.86 κ.α. του Πρωθ/γού και του 
Αντιπροέδρου της Κυβ/σης και Υπουργού Εθν. Άμυνας «Ανά¬ 
θεση αρμοδιοτήτων στον Υφυπουργό Εθν. Άμυνας, αποφασί¬ 
ζουμε: 

1. Διορίζονται ως τακτικά και αναπληρωματικά μέλη των 
Επιτροπών φύλαξης και ελέγχου μητρών και αντιπαραβολής 
κερδιζόντων δελτίων ΠΡΟ-ΠΟ στις Ζώνες Α’ και ι Β' Αθηνών, 
όπως και στη Ζώνη Θεσ/νίκης οι παρακάτω: 

Α ΖΩΝΗ «ΤΑΚΤΙΚΑ ΜΕΛΗ» 
α. Εύδης Κώστας υπάλληλος Ι.Κ.Α. 
β. Φραγκούλης Ζώης υπάλληλος Ο.Κ.Λ.Α. 
γ. Τσάνου Ευαγγελία υπάλληλος Πανεπιστημίου Αθηνών 
ΑΝΑΠΛΗΡΩΜΑΤΙΚΑ ΜΕΛΗ 
α. Αδαμόπουλος Σταμάτης υπάλληλος Γ.Γ.Α. 
β. Ντραμπουκάκη Άννα υπάλληλος ΥΠ. Παιδείας 
γ. Μπαλωμενάκη Χριστίνα υπάλληλος ΥΠ.ΠΕ.ΧΩ.ΔΕ. 
δ. Αποστολόπουλος Σπύρος υπάλληλος Υ/Ε/Θ/Α 401 
Σ.Γ.Ν.Α. 

ε. Καραμίντζας Ιωάννης υπάλληλος Υπ. Οικονομικών 
στ. Μπένος Νικόλαος υπάλληλος Υπ. Υγείας Πρόνοιας και 
Κοιν. Ασφαλίσεων 

Β ΖΩΝΗ «ΤΑΚΤΙΚΑ ΜΕΛΗ» 
α. Μακρυγιάννης Ιωάννης υπάλληλος Γ.Γ.Α. 
β. Σερέτης Νικήτας υπάλληλος ΥΠ.ΕΘ.Ο. 
γ. Μπάλλας Νικήτας υπάλληλος ΥΠ.ΠΟ. 
ΑΝΑΠΛΗΡΩΜΑΤΙΚΑ ΜΕΛΗ» 

α. Απανωμεριτάκης Γεώργιος υπάλληλος Υπ. Οικονομικών 
β. Καλκατζή Αγγελική υπάλληλος ΥΠ.ΠΕ.ΧΩ.ΔΕ. 
γ. Κρομμύδα Δήμητρα υπάλληλος Ι.Κ.Α. 
δ. Τεριζοπούλου Ελένη υπάλληλος Γ.Γ.Α. 
ε. Γρυλλάκη Μαρία υπάλληλος Ι.Κ.Α. 


στ. Παπαδόπουλος Θόκλιτος υπάλληλος Υ/Ε/Θ/Α/ Ιο 
Ε.Γ./ΓΕΣ. 

2. Στον Πρόεδρο.της Α’ Ζώνης Ξύδη Κώστα αναθέτουμε επι¬ 
πρόσθετα την ανώτατη εποπτεία των παραπάνω επιτροπών που 
συνιστάται στο συντονισμό του έργου και την παροχή οδηγιών για 
την επίλυση ανακυπτόντων ζητημάτων. 

ΖΩΝΗ ΘΕΣ/ΝΙΚΗΣ «ΤΑΚΤΙΚΑ ΜΕΛΗ», 
α. Σπυρούλιας Αλεξ. Επιθ. Υπ. Οικονομικών 
β. Παπαγεωργίου Δημ. Τμημ. Υπ. Εθν. Οικονομίας 
γ. Παπαδόπουλος Γεώργ. Επιθ. Δημ. Διαχ. Υπ. Οικονομι¬ 
κών τ 

«ΑΝΑΠΛΗΡΩΜΑΤΙΚΑ ΜΕΛΗ» 
α. Σωτηρίου Ζωγράφω Υπουργείο Δικαιοσύνης 
β. Ιωαννίδου Πετρούλα υπάλληλος Ιπποκρατείου Νοσοκο¬ 
μείου 

γ. Βιρβίλη Κωνσταντίνα υπάλληλος Υπ. Παιδείας 
δ. Μακρής Θεολόγος Επιθ. Δημ. Επιχειρήσεως 
ε. Καρατζίκος Νικ. υπάλληλος Υπ. Οικονομικών 

3. Η θητεία των ανωτέρω μελών αρχίζει από 1.8.1988 και 
τελειώνει στις 31.7.1989. 

4. Τον Πρόεδρο της κάθε ζώνης αναπληρώνει στα καθήκοντά 
του ο ανώτερος σε βαθμό από τα τακτικά μέλη της ίδιας Επιτρο¬ 
πής και σε περίπτωση ισοβαθμίας ο αρχαιότερος. 

5. Από την ημερομηνία διορισμού των παραπάνω μελών παύει 
να ισχύει κάθε προηγούμενη απόφαση. 

Αθήνα, 16 Νοεμβρίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΑΜΥΝΑΣ ΕΘΝΙΚΗΣ ΟΙΚΟΝΟΜΙΑΣ 

ΟΡΕΣΤΗΣ ΠΑΠΑΣΤΡΑΤΗΣ Π. ΡΟΥΜΕΛΙΩΤΗΣ 


ΕΘΝΙΚΗΣ ΠΑΙΔΕΙΑΣ & ΘΡΗΣ/ΤΩΝ 

ΓΕΩΡΓΙΟΣ ΠΑΠΑΝΔΡΕΟΥ 

ΜΑΚΕΔΟΝΙΑΣ-ΘΡΑΚΗΣ 

ΣΤ. ΠΑΠΑΘΕΜΕΛΗΣ 

ΠΕΡΙΒ., ΧΩΡ. & ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 
-♦- 

Αριθ. Ε7-2234 (8) 

Πρόσληψη προσωπικού για κάλυψη πρόσκαιρων αναγκών του 

ΟΠΕ και προσδιορισμός προσόντων κατά τομέα δραστη¬ 
ριότητας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΜΠΟΡΙΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Τον Ν. 1256/83 άρθρο 1 παρ. 6. 

3. Το Ν. 528/1977 «Περί ιδρύσεως Ανωνύμου Εταιρείας με 
την επωνυμία «ΟΡΓΑΝΙΣΜΟΣ ΠΡΟΩΘΗΣΕΩΣ ΕΞΑΓΩ¬ 
ΓΩΝ». 

4. Το Ν. 1735/87 άρ. 13 παρ. 2 και 6 «Προσλήψεις στο δη¬ 
μόσιο τομέα κοινωνικός έλεγχος στη δημόσια διοίκηση, πολιτικά 
δικαιώματα και άλλες διατάξεις. 

5. Το Π.Δ. 607/76 «Περί Οργανισμού Υπουργείου Εμπο¬ 
ρίου». 

6. Το Π.Δ. 437/85 «Καθορισμός και Κατανομή αρμοδιοτή¬ 
των των Υπουργείων». 

7. Το Π.Δ. 234/88 «Περί συστάσεως Γεν. Γραμματείας Εξω¬ 
τερικού Εμπορίου». . ,. 

8. Την με αριθμ. ΔΚ 13912/320/1985 απόφαση του 
Υπουργού Εθνικής Οικονομίας «περί εγκρίσεως του Κανονισμού 
Προσωπικού και Λειτουργίας υπηρεσιών του Οργανισμού Προω- 
θήσεως Εξαγωγών (άρθρο 2). 


ΟΙΚΟΝΟΜΙΚΩΝ 

Δ. ΤΣΟΒΟΛΑΣ 

ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΩΝ 

ΓΙΑΝΝΗΣ ΦΛΩΡΟΣ 

ΑΝΑΠΛΗΡΩΤΗΣ 

ΠΟΛΙΤΙΣΜΟΥ 

ΘΕΟΔΩΡΟΣ ΣΤΑΘΗΣ 

9. Την ανακοίνωση απόφασης του Διοικ. Συμβουλίου του 
ΟΠΕ της 211/28.4.88 συνεδρίασής του. 

10. Το έγγραφο του ΟΠΕ με αρ. Φ. 700/6582/ 
29.4.1988. 

11. Το από 30.9.88 έγγραφο του ΟΠΕ Φ.700/6582, απο¬ 
φασίζουμε: 

Εγκρίνουμε την απόφαση του Διοικητικού Συμβουλίου του Ορ¬ 
γανισμού Προωθήσεως Εξαγωγών της 211/28.4.88 συνεδρία¬ 
σης του που καθόρισε το είδος της ανάγκης κατά τομέα δραστη¬ 
ριότητας και το κατ’ αριθμό ανώτατο όριο προσωπικού που μπο¬ 
ρεί να προσλαμβάνεται, με σύμβαση εργασίας Ιδιωτικού δικαίου 
ορισμένου χρόνου, μέχρι 31.12.1989, για κάλυψη πρόσκαιρων 
αναγκών του ΟΠΕ, σύμφωνα με το άρθρο 13 παρ. 2 και 6 του Ν. 
1735/87, ως εξής: 

Α. ΜΑΚΚΕΤΙΝΟ - ΜΑΝΑΟΕΜΕΝΤ 

Μέχρι 4 άτομα Πανεπιστημιακής εκπαίδευσης (πτυχίο Οικο¬ 
νομικών ή Πολιτικών ή Μαθηματικών ή Φυσικών Επιστημών ή 
Γεωπονικής ή Πολυτεχνικής Σχολής), με επιστημονική εξειδί- 
κευση, σε θέματα ΜΑΚΚΕΤΙΝΟ-ΜΑΝΑΟΕΜΕΝΤ. 

Η εξειδίκευση στο τομέα του ΜΑΚΚΕΤΙΝΟ-ΜΑΝΑΟΕ- 
ΜΕΝΤ, θα θεωρείται σαν πρόσθετο προσόν που θα ζητείται ή όχι, 
κατά περίπτωση, ανάλογα με τις παρουσιαζόμενες ανάγκες του 
ΟΠΕ. 

Απαραίτητη η γνώση της Αγγλικής ή Γαλλικής ή Γερμανικής 
γλώσσας, σε επίπεδο ΡΚΟΕΙΟΙΕΝΕΥ - δϋΡΕΚΙΕυΚ III - 
ΟΒΕΚδΤυΓΕ, αντίστοιχα. 

Οι ανωτέρω, θα καλύπτουν τους τομείς: 

α. Μελέτη αγορών για συγκεκριμένα προϊόντα, μέσα από συ¬ 
γκεκριμένα δίκτυα διάθεσης. 

β. Εκτέλεση ειδικών αποστολών για συγκεκριμένα θέματα 
εξαγωγικού έργου. 

γ. Διαφήμιση και προβολή Ελληνικών Προϊόντων στο Εξωτε¬ 
ρικό. 

δ. Επιστημονική και επαγγελματική στήριξη της εργασίας 
των στελεχών του ΟΠΕ κλπ. 

Β' ΙΝΣΤΙΤΟΥΤΟ ΣΥΣΚΕΥΑΣΙΑΣ 

Μέχρι 2 άτομα πανεπιστημιακής εκπαίδευσης (πτυχίο Πολυ¬ 
τεχνικών Σχολών) με επιστημονική εξειδίκευση στη συσκευασία 
προϊόντων, την συσκευασία μεταφοράς, στον έλεγχο υλικών και 
στον σχεδίασμά προϊόντων. Απαραίτητη γνώση της Αγγλικής ή 
Γαλλικής ή Γερμανικής γλώσσας, σε επίπεδο ΡΚΟΓΙ0ΙΕΝ0Υ - 
δϋΡΕΚΙΕυΚ III - ΟΒΕΚδΤυΓΕ, αντίστοιχα. 

Οι ανωτέρω, θα προσφέρουν τις υπηρεσίες τους στο Ινστιτούτο 
Συσκευασίας. 

Γ ΕΡΕΥΝΑ - ΠΡΟΓΡΑΜΜΑΤΙΣΜΟΣ - ΕΞΩΤΕΡΙΚΕΣ 
ΣΧΕΣΕΙΣ 

Μέχρι 2 άτομα πανεπιστημιακής εκπαίδευσης (πτυχίο Οικο¬ 
νομικών Επιστημών) με επιστημονική εξειδίκευση στο Διεθνές 
Εμπόριο και τη δυνατότητα σχεδιασμού και αξιολόγησης ερευ¬ 
νών. Η εξειδίκευση θα θεωρείται πρόσθετο προσόν που θα αξιολο¬ 
γείται κατά περίπτωση, ανάλογα με τις υπηρεσιακές ανάγκες του 
ΟΠΕ. 

Απαραίτητη η γνώση της Αγγλικής ή Γαλλικής ή Γερμανικής 
γλώσσας, σε επίπεδο ΡΚΟΓΙΟΙΕΝΟΥ - δϋΡΕΚΙΕυΚ III 
ΟΒΕΚδΤυΓΕ, αντίστοιχα. 

Δ' ΑΝΑΛΥΣΗ ΚΑΙ ΠΡΟΓΡΑΜΜΑΤΙΣΜΟΣ Η/Υ 

α) Μέχρι 2 άτομα Πανεπιστημιακής εκπαίδευσης, ειδικότητας 
επιστήμης των Υπολογιστών. 

β) Μέχρι 2 άτομα τεχνολογικής εκπαίδευσης, ειδικότητας, 
πληροφορικής και 

γ) μέχρι 2 άτομα δευτεροβάθμιας εκπαίδευσης, ειδικότητας 
χειριστών διατρητικών μηχανών. 

Ε’ ΔΙΟΙΚΗΤΙΚΟ ΟΙΚΟΝΟΜΙΚΟ 

α) Μέχρι 5 άτομα δευτεροβάθμιας εκπαίδευσης, ειδικοτήτων 
στενογραφίας ένα (1) άτομο και ξενογλώσσων δακτυλογράφων 
τέσσερα (4) άτομα. 

β) Μέχρι 2 επιμελητές, υποχρεωτικής εκπαίδευσης. 

Η δαπάνη των ανωτέρω προσλήψεων θα βαρύνει τον εκάστοτε 
προϋπολογισμό του ΟΠΕ. 


Προσόντα για την πρόσληψη του παραπάνω προσωπικού ορί¬ 
ζονται τα προβλεπόμενα από το Π.Δ. 194/1988 (ΦΕΚ 84 τ.Α) 
για διορισμό σε μόνιμες θέσεις δημοσίων υπηρεσιών και ΝΠΔΔ 
αντίστοιχης ειδικότητας. Ειδικώτερα για την πρόσληψη προσω¬ 
πικού με επιστημονική εξειδίκευση τα προβλεπόμενα για θέσεις 
ειδικού επιστημονικού προσωπικού (άρθρο 26). 

Συνολικός αριθμός κατ’ ανώτατο όριο 21 άτομα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Νοεμβρίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΠΟΣΤΟΛΟΣ ΚΑΚΛΑΜΑΝΗΣ ΠΑΝ. ΡΟΥΜΕΛΙΩΤΗΣ 

ΕΜΠΟΡΙΟΥ 

ΝΙΚΟΣ ΑΚΡΙΤΙΔΗΣ 



Αριθ. Β1/14457 (9) 

Καθορισμός αντιστοιχίας Γραφείων Συμβούλων και ακολούθων 

Οικονομικών Υποθέσεων των Υπηρεσιών Εξωτερικού του 

Υπουργείου Εμπορίου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΜΠΟΡΙΟΥ 

Έχοντας υπόψη: 

Τις διατάξεις: 

1. Του άρθρου 24 παρ. 5 του Ν. 1558/1985 «Κυβέρνηση και 
Κυβερνητικά όργανα» (ΦΕΚ 137/Α/1985). 

2. Των άρθρων 16 παρ. 8 και 9 παρ., 3, 4 και 9 του Ν. 
1586/86, «Βαθμολογική διάρθρωση των θέσεων του Δημοσίου, 
Ν.Π.Δ.Δ. και Ο.Τ.Α. (ΦΕΚ 37/Α/1986). 

3. Των άρθρων 30,63 και 64 του Π.Δ. 397/88 «Οργανισμός 
του Υπουργείου Εμπορίου» (ΦΕΚ 85/Α/1988), αποφασί¬ 
ζουμε: 

Καθορίζουμε ότι: α) Τα Γραφεία Συμβούλων και Ακολούθων 
Οικονομικών και Εμπορικών Υποθέσεων των Υπηρεσιών Εξωτε¬ 
ρικού του ΥπουργείουΈμπορίου αντιστοιχούν τα μεν πρώτα με 
Διευθύνσεις, τα δε δεύτερα με τμήματα οργανικών μονάδων του 
εσωτερικού β) οι προϊστάμενοι των Γ ραφείων Συμβούλων Οικο¬ 
νομικών και Εμπορικών Υποθέσεων αντιστοιχούν σε προϊσταμέ¬ 
νους Διευθύνσεων και οι προϊστάμενοι των Γραφείων Ακολούθων 
Οικονομικών και Εμπορικών Υποθέσεων σε προϊσταμένους Τμη¬ 
μάτων Οργανικών μονάδων Εσωτερικού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Νοεμβρίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΟΥ 

Α. ΚΑΚΛΑΜΑΝΗΣ Ν. ΑΚΡΙΤΙΔΗΣ 

- ♦- 

Αριθ. Κ1-4298 (10) 

Σύμβαση μίσθωσης έργου δημοσιογράφων στο Βιοτεχνικό Επι¬ 
μελητήριο Πειραιώς. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΕΜΠΟΡΙΟΥ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όρ¬ 
γανα». 

2. Το Π.Δ. 607/1976 «Περί Οργανισμού του Υπουργείου 
Εμπορίου». 

3. Τις διατάξεις του άρθρου 15 του Ν. 1735/1987 «Προσλή¬ 
ψεις στη δημόσιο τομέα, Κοινωνικός έλεγχος, στη δημόσια διοί¬ 
κηση, πολιτικά δικαιώματα και άλλες διατάξεις». 

4. Τις ανάγκες σε προσωπικό των υπηρεσιών.του Βιοτεχνικού 

Επιμελητηρίου Πειραιώς, όπως διατυπώνβνται στην από 
24.8.1988 απόφαση της Διοικητικής Επιτροπής του. 

5. Την αριθ. Β3-139/16.2.1987 Κοινή Απόφαση του Πρω¬ 
θυπουργού και Υπουργού Εμπορίου ανάθεση αρμοδιοτήτων στον 
Υφυπουργό Εμπορίου (ΦΕΚ 90/Β/1987), αποφασίζουμε: 

Καθορίζουμε σε ένα (1) τον αριθμό των δημοσιογράφων στον 
οποίο μπορεί το Βιοτεχνικό Επιμελητήριο Πειραιώς ν’ αναθέτει 
με μίσθωση έργου για χρονικό διάστημα ενός (1) χρόνου την επι¬ 
μέλεια σύνταξης του περιοδικού «ΒΙΟΤΕΧΝΙΚΑ ΘΕΜΑΤΑ» και 
την εφημερίδας «ΒΙΟΤΕΧΝΙΚΗ ΕΝΗΜΕΡΩΣΗ». 

Το συγκεκριμένο έργο που πρόκειται να εκτελεστεί από το πα¬ 
ραπάνω άτομο καθώς και τα απαιτούμενα προσόντα είναι: 

Η δημοσιογραφική έρευνα και η συλλογή θεμάτων που αφο¬ 
ρούν την βιοτεχνική τάξη, η επεξεργασία κειμένων, η ταξινόμηση 
και η επιμέλεια σύνταξης των δύο εντύπων που εκδίδει το Επιμε¬ 
λητήριο του περιοδικού «ΒΙΟΤΕΧΝΙΚΑ ΘΕΜΑΤΑ» και της 
Εφημερίδας «ΒΙΟΤΕΧΝΙΚΗ ΕΝΗΜΕΡΩΣΗ». 

Απαιτούμενα προσόντα: δημοσιογραφική πείρα και ενεργός 
δημοσιογραφία σε ημερήσια εφημερίδα κατά προτίμηση Οικονο¬ 
μική. 

Η συνολική δαπάνη ανέρχεται στο ποσό των 750.000 δρχ. πε¬ 
ρίπου. 

Το έργο θα εκτελείται στον Πειραιά που βρίσκεται η έδρα του 
Επιμελητηρίου και θα παρακολουθείται από την Διοικητική Επι¬ 
τροπή. Το όλο έργο αφορά εργασίες που δεν ανάγονται στον κύ¬ 
κλο καθηκόντων των υπαλλήλων του Επιμετηρίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Νοεμβρίου 1988 

01 ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΟΥ 

Α. ΚΑΚΛΑΜΑΝΗΣ Γ. ΔΑΣΚΑΛΑΚΗΣ 

-♦-- 

Αριθ. Ε4-6217 (11) 

Συμπλήρωση της Ε4/2033 απόφασης του Υπουργού Εμπο¬ 
ρίου. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του ν. 936/79 «περί τροποποιήσεως και συ- 
μπληρώσεως των περί Εξωτερικού Εμπορίου διατάξεων». 

2. Τις διατάξεις του Ν. 1558/85 «Περί Κυβερνήσεως και Κυ¬ 
βερνητικών Οργάνων». 

3. Τις διατάξεις του Π.Δ. 607/76 «Περί Οργανισμού του 
Υπουργείου Εμπορίου». 

4. Τις διατάξεις του Π.Δ. 437/85 «Καθορισμός και ανακατα¬ 
νομή των αρμοδιοτήτων των Υπουργείων». 

5. Τις διατάξεις του Π.Δ. 456/85 «Μεταφορά αρμοδιοτήτων, 
υπηρεσιών και προσωπικού στο Υπουργείο Εμπορίου από το 
Υπουργείο Εθνικής Οικονομίας». 

6. Την αριθ. Ε4/4359/15.6.87 απόφαση του Υπουργού 
Εμπορίου. 

7. Την αριθ. Ε4/2033/3.5.88 απόφαση Υπουργού Εμπο¬ 
ρίου, αποφασίζουμε: 

Συμπληρώνουμε τη αριθ. Ε4/2033/3.5.88 απόφασή μας με 
την οποία τροποποιήθηκε και συμπληρώθηκε η αριθ. Ε4/4359/ 

15.6.87 απόφαση Υπουργού Εμπορίου ως εξής: 

Αναθέτουμε στις Τελωνειακές Αρχές να επιτρέπουν και στους 
εμπόρους - εξαγωγείς, την εξαγωγή και αποστολή εγχωρίων 
προϊόντων, που αγοράσθηκαν από αλλοδαπούς κατοίκους κρα¬ 
τών της Ε.Ο.Κ. κατά την επίσκεψή τους στην Ελλάδα. 

Οι εξαγωγές αυτές θα πραγματοποιούνται αφού προηγουμέ¬ 
νως οι ενδιαφερόμενοι εξαγωγείς σας προσκομίζουν τιμολόγιο ή 
δελτίο λιανικής πωλήσεως, μαζί με υπεύθυνη δήλωση του Ν. 
936/79, ότι τα είδη που θα εξαχθούν αγοράσθηκαν από κατό¬ 
χους διαβατηρίων Κρατών μελών της Ε.Ο.Κ. 


Η παραπάνω απόφαση που ισχύει από την υπογραφή της, να 
δημοσιευθεί στην Εφημερίδα της Κυβερνήσως. 

Αθήνα, 11 Νοεμβρίου 1988 


Ο ΥΠΟΥΡΓΟΣ 

Ν. ΑΚΡΙΤΙΔΗΣ 


Αριθ. Κ1/4299 . (12) 

Πρόσληψη προσωπικού με σχέση εργασίας ιδιωτ. δικαίου ορισμέ¬ 
νου χρόνου στο Επιμελητήριο Λέσβου. 


Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όρ¬ 
γανα». 

2. Το Π.Δ. 607/1976 «Περί Οργανισμού του Υπουργείου 
Εμπορίου». 

3. Τις διατάξεις του άρθρου 5 του Ν. 993//1979 «Περί του 
επί συμβάσει εργασίας ιδιωτικού δικαίου προσωπικού του Δημο¬ 
σίου των Οργανισμών Τοπικής Αυτοδιοικήσεως και των λοιπών 
νομικών προσώπων δημοσίου δικαίου. 

4. Τις διατάξεις του άρθρου 9 του Ν. 1476/1984 «Διορισμός 
σε μόνιμες θέσεις του προσωπικού με σχέση εργασίας ιδιωτικού 
δικαίου του Δημοσίου των Ν.Π.Δ.Δ. των Ο.Τ.Α. και άλλες διατά¬ 
ξεις· 

5. Το αριθ. 5/26.10.1988 Πρακτικό της Διοικητικής Επι¬ 
τροπής του Επιμελητηρίου Λέσβου. 

6. Την αριθ. Β3-139/16.2.1987 Κοινή Απόφαση του Πρω¬ 
θυπουργού και Υπουργού Εμπορίου ανάθεση αρμοδιοτήτων στον 
Υφυπουργό Εμπορίου (ΦΕΚ 90/Β/1987), αποφασίζουμε: 

Διαπιστώνουμε το απρόβλεπτον και επείγον της ανάγκης που 
δημιουργήθηκε στη λειτουργία του Επιμελητηρίου Λέσβου από 
τη έλλειψη καθαρίστριας και αφορά την καθαριότητα του κτιρίου 
και την υγιεινή διαβίωση του προσωπικού του και καθορίζουμε σ’ 
ένα (1) τον αριθμό της καθαρίστριας που μπορεί να προσλάβει το 
παραπάνω Επιμελητήριο με σχέση εργασίας ιδιωτικού δικαίου 
ορισμένου χρόνου και για διάστημα οκτώ (8) μηνών. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 10 Νοεμβρίου 1988 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 
-♦- 


Αριθ. ΥΠΑ/Δ3/Γ/38584/13375 (13) 

Τροποποίηση της απόφασης ΥΠΑ/Δ3/Γ/28771/10.027/ 

30.8.88 «περί πτήσεων αεροσκαφών εξαιρουμένων της υπο- 

χρεώσεως καταβολής τέλους διαδρομής. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Την απόφαση ΥΠΑ/Δ3/Γ/28771/10027/30.8.88 
«Περί πτήσεων αεροσκαφών εξαιρουμένων της υποχρέωσης κα¬ 
ταβολής τέλου διαδρομής». 

2. Το ϋΟΟ Νο 86.06.08 του ΕϋΚΟΕΟΝΤΚΟΕ «Όροι εφαρ¬ 
μογής και πληρωμής των τελών διαδρομής». 

3. Την ανάγκη προσαρμογής των απαλλαγών από την κατα¬ 
βολή τελών διαδρομής σύμφωνα με τις αρχές και τις απαιτήσεις 
της Διεθνούς Σύμβασης ΕυΚΟΟΟΝΤΚΟΕ και της Πολυμερούς 
Συμφωνίας σχετικής με τα τέλη διαδρομής. 

4. Την αρ. 6474/88 κοινή απόφαση του Πρωθυπουργού και 
του Υπουργού Οικονομικών, αποφασίζουμε: 

1. Αντικαθιστούμε τις υποπαραγράφους (δ) και (ε) της παρα¬ 
γράφου 1 της απόφασής μας ΥΠΑ/Δ3/Γ/28771/10027/ 

30.8.88 ως ακολούθως: 

«δ) Πτήσεις Κρατικών Πολιτικών αεροσκαφών που εκτελού- 
νται για μη εμπορικούς σκοπούς. 

ε) Πτήσεις των Ελληνικών στρατιωτικών αεροσκαφών καθώς 
και στρατιωτικών αεροσκαφών άλλων χωρών, υπό τον όρο της 
αμοιβαιότητας». 

2. Κατά τα λοιπά ισχύει ως έχει η απόφασή μας ΥΠΑ/Δ3/Γ/ 
28771/10027/30.8.88. 


Η απόφαση αυτή να δημοσιευθεί στην Εφημερίδα της Κυβερνήσεως, 
Αθήνα ν 16 Νοεμβρίου 1988 

ΟΙ ΥΠΟΥΡΓΟΙ ' 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΗΛΙΑΣ ΠΑΠΑΗΛΙΑΣ ΓΙΩΡΓΟΣ ΠΕΤΣΟΣ 


ΑΠΟ ΤΟ ΕΘΝΙΚΟ' ΤΥΠΟΓΡΑΦΕΙΟ 






